পশ্চিম বংগত এগৰাকী সাংসদৰ গাড়ীৰ খুন্দাৰ ফলত প্ৰাণ হেৰুৱাইছে এটি চাৰি বছৰীয়া শিশুৱে। ৰাজ্যখনৰ মুৰ্ছিদাবাদত আজি এই দুৰ্ঘটনা সংঘটিত হৈছে।
মুৰ্ছিদাবাদৰ সাংসদ তথা তৃণমূল কংগ্ৰেছৰ নেতা আবু তাহেৰ খানৰ গাড়ীৰ খুন্দাত শিশুটিৰ মৃত্যু হয়।
পথৰ কাষত খেলি থকা শিশুটিয়ে অভিভাৱকৰ অলক্ষিতে খেল এৰি পথৰ মাজলৈ আহে আৰু সাংসদগৰাকীৰ গাড়ীৰ সমুখত অতৰ্কিতে আহি পৰাৰ ফলত এই শোকাৱহ দুৰ্ঘটনা সংঘটিত হয় বুলি জানিব জানিব পৰা গৈছে।
অৱশ্যে শিশুটিক খুন্দা মৰাৰ পিছতে সাংসদ আবু তাহেৰ খানে তাৎক্ষণিকভাৱে নিজৰ গাড়ীতে কাষৰ এখন চিকিৎসালয়লৈ লৈ যায়।
কিন্তু আঘাত গুৰুতৰ হোৱাৰ বাবে চিকিৎসালয়ত উপস্থিত হোৱাৰ পাছতে শিশুটিৰ মৃত্যু হয়।
ইফালে এই শোকাৱহ ঘটনাৰ পাছতে শোকত ভাগি পৰে নিহত শিশুটিৰ পিতৃ-মাতৃ। সাংসদ আবু তাহেৰ খানে এই ঘটনাত শোক প্ৰকাশ কৰি পৰিয়ালটোক উচিত ক্ষতিপূৰণ দিব বুলি প্ৰতিশ্ৰুতি দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
